
PROOEMIUM. 


Quamquam  per  totum  tempus,  quo  studiis  scientiarum 
medicarum  incubui,  neque  tempore  neque  subsidiis  littera- 
rum abusum  me  esse  conscientiam  habeo,  tamen, 
cursu  academico  finito,  tantum  me  tironem  invenio,  ut 
nonnisi  perpauca  me  referre  posse  ex  persuasione  atque 
observationibus  meis  credam.  Multa  quidem  a summis 
clarissimisque  viris  audivi,  multos  libros  medicorum  legi, 
sed  pauca  modo  egomet  ipse  videre  potui.  Quare  quum 
me  neque  novi  quid  neque  majoris  momenti  relaturum 
esse  bene  scirem,  ad  dissertationem  conscribendam  me 
accinxi  solummodo  ideo,  quod  leges  nostrae  necessitatem 
eam  milii  imponunt.  Thema  autem  mihi  elegi  de  neuro- 
sibus,  non  quia  de  illis  morbis  me  gravius  aliquid  prola- 
turum putarem;  sed  quod  ea  patbologiae  pars  mihi  prae 
ceteris  erat  incognita,  et  hujus  rei  commentatio  occasio- 
nem mihi  praebebat,  qua  satius  me  instruerem.  Physiolo- 
giae Muelleri,  Magendii,  Bertholdi,  Pathologia 
generalis  Starkii,  opera  de  necrosibus  a Marshall 
Hali,  Roraberg  edita;  — Patbologiae  speciales  auctorum 
Canstatt,  Schoenlein,  Bauragaertner;  — nonnulla, 

de  quibus,  num  ex  memoria  an  ex  cogitationibus  meis 

i 

orta  sint,  non  satis  certus  sum;  — perpauca  denique  ex  ob- 
servationibus meis  materiam  ad  conscribendam  hanc  dis- 
sertationem praebuerunt. 


IHorbi,  quorum  symptomata  essentialia  laesionem  syste- 
matis nervorum  vel  primariam,  vel  secundariam  indicant, 
morbi  nervorum,  a recentioribus  neuroses  vocantur.  Ve- 
luti  nulla  orgauismi  animalis  pars  illaesis  reliquis  morbo 
corripi  potest,  ita  nervi  quoque  per  se  affici  nequeunt. 
Attamen  ex  principiis  physiologicis  elucet,  nervorum  sy- 
stema eam  oonstituere  orgauismi  partem,  quae  sibi  ma- 
jorem quam  reliquae  proprietatem  conservet.  Quare  fieri 
videtur,  ut  ceteros  morbos  semper  fere  mutationes  orga- 
nicae comitentur  visibiles,  neuroses  autem,  praecipue  idio- 
pathicae nullam  saepe  alterationem  sensibus  subjectam 
prae  se  ferant. 

Antequam  de-  morbis  nervorum  disseramus,  pauca 
quaedam  de  structura  anatomica  ac  de  functionibus  phy- 
siologicis systematis  nervorum,  quoad  lucem  aliquam  in 
neurosium  naturam  diffundere  possiut,  adjicienda  mihi  vi- 
dentur. Dignoscimus  primum  nervorum  centra  a partibus 
periphericis.  E partibus  centralibus  facultates  illius  sy- 
stematis oriuntur  plurimae.  Constituunt  eas  partes:. 

1)  Cerebrum  cum  cerebello 

2)  medulla  oblongata,  quae  conjungit  cerebrum  cum 

3)  medulla  spinali 

4)  systema  gangliorum. 

Cerebrum  et  cerebellum  plurimas  in  se  et  sulililissi- 

mas  structurae  variationes  ac  differentias  continent;  minus 
jam  composita  structura  medullae  oblongatae,  minus  me- 
dullae spinalis  observatur;  simplicissima  in  gangliis  cultro 
anatomico  obvenit.  Quae  structurae  differentiae  relatio- 
nem aliquam  habere  videntur  cum  viribus  eisdem  insitis; 
in  universa  enim  natura  principium  est,  ut  differentia  rei 
ia  se  ipsa  facultatibus  ejus  respondeat. 

Nervi  aggregationem  multarum  fibrarum  vagina  qua- 
dam communi  tendinosa  conjunctarum  repraesenta  ut.  Eas 
fibras,  primitivas  sic  dictas,  alii  ex  tubulis  tenuissimis  (1) 
fluidum  nervorum  continentibus,  alii  ex  serie  globulorum 
minimorum  constare  volunt.  Alii  (2)  neque  banc  neque 
illam  opinionem  sequentes  neque  tubulos  neque  fibras  pri- 
mitivas, sed  ligamenta  modo  primitiva,  composita  ex 
fibris  molecularibus  et  globulis  formativis  exsistere  dicunt. 

Nervi,  qui  originem  ducunt  ex  cerebro,  sensuum  or- 
ganis, alii  etiam  nutritioni,  alii  motui,  alii  sensibilitati 
destinati  sunt.  Decurrunt  illi  magis  isolati  quam  qui  ex 
medulla  spinali  oriuntur,  plexusque  ab  illis  minimi  for- 
mantur. Oui  originem  capiunt  ex  heinispbaeris  vel  ce- 
rebri vel  cerebelli,  ex  ponte  Varolii,  e corporibus  quadri- 
geminis decursum  faciunt  cruciatum;  qui  ex  fasciculis  me- 
dullae oblongatae  lateralibus  exeunt,  lateri  corresponden- 
tem.  Alii  scriptores,  Gallici  inprimis  (Saucerotte,  Pi- 
nei Grandchamp,  Serres,  Bouillaud)  praeter 
decussationem  transversalem  etiam  longitudinalem  admit- 
tunt, ita  ut  origo  nervorum  extremitatum  anteriorum  in 
posterioribus,  posteriorum  in  anterioribus  cerebri  partibus 


(1)  Ehrenberg. 

(2)  A r n o I d et  B a u in  g a r t n e r. 

esset.  Rationes  Lujns  rei  ex  paralysi  extremitatum 

nunquam  illa  phaenomena  ostendentis  depromptae  sunt. 

Lultro  anatomico  decussatio  longitudinalia  inveniri  non 

dum  potuit.  Flonrens  (1)  etiam  transversalem  decussa- 

tionem  nonnisi  in  corporibus  quadrigeminis  exsistere  con- 
tendit. 

Nervi,  qui  proficiscuntur  ex  medulla  spinali,  eodem, 
quo  nervi  ex  fasciculis  medullae  oblongatae  lateralibus 
evadentes,  modo  decursum  faciunt,  lateri  originis  corre- 
spon dentem.  Nervi  sensitivi  et  motorii  in  cutem,  in  or- 
gana motoria,  iii  partes,  quae  egestioni  et  ingestioni  prae- 
sunt, dissipantur  atque  plures  majoresque  quam  cerebra- 
les, nervi  spinales  plexus  sub  decursu  formant. 

Gangliorum  anatomia  non  satis  adhuc  cognita  est. 
E quibusnam  fontibus  originem  ducant  nervi  sympathici, 
num  radices  nervorum  spinalium  et  cerebralium,  quibus- 
c,,m  conjuncti  inveniuntur,  au  terminationes  originem 
sistant,  in  discrimen  adhuc  vocatur.  Etiam  de  extensione 
illorum  nervorum  in  incerto  sumus.  Alii  nervum  sympa- 
thicum maximum  solum  systema  gangliorum  constituere 
contendunt;  alii  nervum  trigeminum  quoque  et  ganglia 
nervorum  spinalium  posteriorum  illi  adnuwerant.  In  gan- 
gliis tamquam  organis  centralibus  fibrhe  nervi  sympathici 
primitivae  coalescunt,  novique  nervi  nascuntur.  Hoc  prae- 
cipue modo  nervi  sympathici  a spinalibus  distinguuntur, 
quod  nervi  spinales  fasciculos  quidem  et  plexus  multos 
formant,  anastomosin  autem  per  totum  decursum  non 
ineunt.  Eandem  modo  viaui  fibrae  primitivae  nervorum 


(1)  Recherches  sur  Ie  systeme  nerveux,  pag.  119. 

varii  generis  percurrere  videntur.  Marsball  Hali  (1), 
qui  nervi  trigemini  partem  majorem  atque  ganglia  spina- 
lia huic  systemati  vindicat  iisque  gangliorum  exter- 
norum nomen  tribuit,  stricturam  horum  eo  differre  ab  illis 
gangliis  sympathici  maximi,  quod  praeter  nervos  nutri- 
tioni  dicatos  etiam  nervos  sensitivos  et  excitomotorios 
contineant. 

Analomiam  systematis  nervosi  non  satis  adhuc  eru- 
tam esse  confessi,  haud  majorem  profecto  certitudinem 
de  viribus  actionibusque  nervorum  exspectare  possumus. 
Ouae  sub  obductionibus  sensibus  nostris  offeruntur,  raro 
tantum  de  functionibus  partium  illarum  lucem  aliquam  at- 
tulerunt. Experimenta  in  animalibus  vivis  facta,  etsi 
summa  saepe  sagacitate  atque  praecautione  instituta  sunt, 
plurimaque  eundem  exitum  habuerunt,  tamen  quum  no- 
bilissima organismi  pars  adfici  sine  totius  organismi  lae- 
sione nullo  pacto  possit,  ideoque  experimenta  non  in  ani- 
malibus integris  instituerentur,  nonnisi  pauca  de, statu 
functionibusque  systematis  nervosi  integris  ac  sanis  pro- 
ferre queunt. 

Quod  primum  ad  cerebrum  attinet;  ut  jam  respectu 
structurae  anatomicae  organon  illud  summas  exhibet  in 
se  differentias,  item  facultates  quoque  ejus  praeter  cetera 
segregatae  atque  in  majorem  potentiam  elatae  videntur. 
Cerebrum  est  sedes  mentis,  cujus  facultates  significantur 
per  perceptionem,  per  voluntatem,  per  rationem. 
Rerum  externarum  vires  in  corpus  animale  per  nervos 
sensuum  conducuntur  ad  perceptionem;  voluntas  in  res 

(1)  M.  H.  Krnkht.  des  Nsyslms,  iibersetzt  v,  Mali  a di  e. 
1842.  pag.  14G. 

externas  reagit  nervis  motoriis,  reactiones  praeparantur 
per  rationem  atque  cogitationes.  Ouies  facultatum  cere- - 
bralium  declaratur  per  somnum,  itaque  uulla  alia  orga- 
nismi pars  in  somnum  incidere  potest. 

Nervi,  qui  functionibus  cerebralibus  respondent,  sunt 
partim  mere  sensitivi,  quales  olfactorius,  opticus,  acusti- 
cus, et  si,  quod  in  dubium  vocatur,  Panizza  vero  ex- 
perimentis demonstrare  annisus  est,  glossopharyngeum; 
gustui  praeesse  sumimus,  hunc  etiam  nervis  mere  sensi- 
tivis adnumerare  licet;  alii  nonnisi  motoriis  praeesse  actio- 
nibus videntur,  oculomotorius,  trochlearis,  abducens,  fa- 
cialis. Reliqui  nervi  cerebrales  mixti  videntur  ex  moto- 
riis, sensitivis  et  trophicis.  Nervi  trigemini  portio  major, 
ganglio  Gaseri  munita,  sensitiva  et  trophica,  portioi 
mitior,  quae  adhaeret  majori,  motoria  esse  videtur.  Nervii 
trigemini  vires  in  nutritionem  Mage n die  (1),  Serres  (2) 
aliique  experimentis  evicerunt. 

Nervi  vagi  functiones  eruere  difficile  est,  quod  cum  nervo 
accessorio  W i 11  i sii  et  gangliis  intimam  ineat  con- 
junctionem. Nervus  hypoglossus  motorius  esse  et  vim 
suam  sensitivam  a nervis  sensitivis  nervorum  cervicalium 
superiorum,  quibuscum  plexus  init,  habere  videtur. 

Medulla  oblongata  jungit  cerebrum  cum  mfdulla  spi- 
nali, respectu  anatomico  et  physiologico.  Cum  omnes- 
fere  fibrae  nervorum  spinalium  in  eam  partem  confluant, 
etiam  maxima  functionum  animalium  pars  ab  ea  dependet, 
ita  ut  laesiones  hujus  partis  convulsiones  musculorum 
animalium  fere  omnium  cum  insequente  paralysi  contra- 

(1)  Magendie,  Journal  de  Phys.  T.  IV.  pag.  I7G. 

(2)  Serres,  Analomie  du  cerveau,  Th.  II.  pag.  07. 

liant.  Etiam  functionis  respiratoriae  "focum  medullam  ob- 
longatam esse,  experimenta  a Legallois,  Mueller, 
Cb.  Bell,  Flourens  facta  extra  dubitationis  aleam  ponunt. 

Medulla  spinalis  radices  nervorum  ad  functiones  ani- 
males destinatorum  continet.  Radices  posteriores  sensi- 
tivas, anteriores  motorias  esse  Ch.  Bell,  Magendie, 
Panizza,  J.  Mueller,  alii  multis  experimentis  evicerunt. 
Sed  in  radicibus  modo  utriusque  generis  nervi  separati 
decurrunt;  dejnde  fibrae  et  sensitivae  et  motoriae  eadem 
vagina  includuntur  plexusque  in  decursu  multi  formantur, 
in  quibus,  etsi  fibrae  unius  ordinis  nervorum  cum  aliis 
non  immediate  coalescant,  tamen  relatio  aliqua  inter  utri- 
usque generis  fibras  exsistere  videtur.  Canstatt  magno 
ingenii  acumine  bancce  rem  aliquid  ad  majorem  nervorum 
spinalium,  quam  cerebralium,  dispositionem  ad  reflexiones 
irradiationesque  ineundas,  tribuere  suspicatur  (1). 

Reeentiore  aetate H a 11  er,  Bicbat,Cu  vier, Mueller 
medullae  spinali  oblongatae  ejus  vim  certam  tribuerunt, 
quam  nervosam  Halleri  plurimi  vocant,  et  a cerebralibus 
non  pendere  dicunt  functionibus.  Haller(2)  de  hac  vi 
ait:  „Irritato  nervo,  convulsio  in  musculo  oritur,  qui  ab 
eo  nervo  ramos  habet.  Irritato  vero  nervo  multis  muscu- 
lis communi,  totivc  artui,  omnes  ii  musculi  convelluntur, 
qui  ab  eo  nervo  nervos  habent  sub  sede  irritationis  ortos. 
Denique  medulla  spinali  irritata,  omnes  artus  convellun- 


(1)  Arnold  illam  de  nervis  sensitivis  ac  motoriis  theoriam 
omnino  non  admittit:  nervos  ex  radicibus  posterioribus  oriun- 
dos sensibilitatem  specificam  cutis,  ex  anterioribus  et  motus  et 
specificam  musculorum  sensationem  procreare  arbitratus! 

(2)  Elementa  Physiologiae.  T.  IV.  pag.  325. 

tur,  qui  infra  eam  sedem  nervos  accipiunt;  neque  contra 
artus,  qui  supra  sedem  irritationis  ponuntur.  Conditio 
illa  in  nervo,  quae  motum  in  musculis  ciet,  desuper  ad- 
venit, sive  a cerebro  et1  medulla  spinali  deorsum,  versus > 
extremos  nervorum  fines  propagatur."  Ch.  Bell  et  inpri- 
mis  Marshall  Hali  ejus  rei  veram  rationem  multis  ex-- 
perimentis  exsecuti  sunt.  M.  Hali  eam  vim  in  medulla 
oblongata  spinalique  et  in  gangliis  residere,  atque  tuin 
deorsum  tum  sursum  dirigi  posse  ait,  excitomotoria  esse 
natura  et  omnes  motus  animales,  ingestionis,  egestionis; 
expulsiones  ab  ea  pendere,  provocari  a stimulis  quibus- 
cunque et  normalibus  et  auomalis  in  nervos,  quos  vocat 
incidentes,  et  membranis  mucosis  et  cute  dissipatos, 
et  reagere  per  nervos  reflecto -motorios  oriundos  e syste- 
mate spinali.  Nervos  sensitivos  omnes  tribuit  systemati 
cerebrali,  systemati  spinali  motorios.  Nervos  incidentes 
cultro  quidem  anatomico  demonstrari  non  posse,  sed  ta- 
men eos  exsistere  experimenta  super  ea  re  facta  satis  ap- 
probare dicit. 

Systema  nervorum  sympathicorum  functionibus  orga- 
nicis praepositum  esse  minime  fere  dubium  est.  Ouare 
illis  nervis  motus  organici  intestinorum  et  cordis,  nutritio 
partium,  secretio,  excretio  perficiuntur.  Et  ejus  nervorum 
systematis  principium  actionis  esse  vim  nervosam  Ha  11  er  i 
Marshall  Hali  credit,  eam  autem  indirecto  magis  quam 
in  systemate  spinali  modo,  agere  suspicatur.  Idem  sy- 
stema nervorum  minime  omnium  suae  esse  potestatis  vi- 
detur. Quum  nulla  nutritio  sine  gangliorum  influxu  fieri 
possit,  super  omnes  organismi  partes  nervi  sympathici 
expanduntur  et  cum  ipso  systemate  cerebro  spinali  multi- 
fario modo  conjuncti  sunt.  Multitudo  gangliorum,  in  qui- 

bus  fibrae  nervi  sympathici  coalescunt,  actiones  earum 
varia  ratione  interrumpit  atque  pervertit.  Haud  mirum 
igitur,  si  in  hac  nervorum  parte  reflexiones  et  irradiatio- 
nes potissimum  vigent.  Motus  musculorum,  qui  a sym- 
pathicis nervis  agitantur,  typum  quendam  observant  rhyth- 
micum. Num  ille  ex  gangliis  actionem  nervorum  inter- 
rumpentibus, ut  nonnulli  voluerunt,  an  aliis  ex  causis 
incognitis  dependeat,  in  dubium  vocatur. 

De  iis,  quae  de  nervorum  periphericorum  actionibus 
;a  Physiologia  eruta  sunt,  sequentia  nobis  et  quoad  digno- 
scendos et  quoad  curandos  attinet  morbos,  memoratu  di- 
gnissima videntur. 

1)  Quamquam  fibrae  primitivae  nervorum  diversae 
originis  in  eadem  vagina  inclusae  sunt,  tamen  ab  origine 
usque  ad  partes  extremas  separatim  decurrunt.  Oua  re 
1 fieri  potest,  ut  particulae  cujusvis  corporis  sensationes 
[percipiantur,  et  adfectiones  nervorum  in  minimum  saepe 
coerceantur  spatium.  Quod  si  non  fieret,  nervorum  para- 
llyses  completiores  et  magis  extensae  essent.  Paralysis 
s unius  alteriusve  fibrillae  nervi  optici  sub  forma  muscae 
vel  maculae  ante  oculos  volantis  percipitur.  Si  fibrae 
(quaedam  nervi  facialis  paralysi  adfectae  sunt,  non  omnes 
i musculi,  qui  ab  eo  nervo  ramos  habent,  sed  illi  tantum, 

in  quibus  fibrae  debilitatae  expanduntur,  inertes  conspici- 
tuiitur. 

2)  Ouaecunque  nervorum  fibra  energia  propria  prae- 
dita est,  ita  ut  res  externae  quaecunque  nonnisi  sub  forma 
energiae  alteratae  nervi,  in  quem  agunt,  percipiantur. 

I Irritamenta  mechanica  vel  chemica,  vel  electricitas,  vel 
calor  intensus,  si  agunt  in  nervum  opticum,  sub  specie 
lucis,  si  in  acusticum,  sub  forma  soni,  si  in  gustatorium, 

sub  specie  saporis,  si  in  nervos  sensitivos,  sub  forma  i 
sensationis  parti  adfectae  propriae  percipiuntur. 

3)  Sensationes  nonnisi  in  cerebro,  centro  nervorum  \ 
omnium,  sede  mentis  animaeque  percipiuntur.  In  nervis  < 
ipsis  nulla  adfectionum  perceptio.  Attamen  quum  rerum  i 
externarum  impressiones  nervis  periphericis  ad  cerebrum :> 
conducantur,  et  quum  perceptiones  cerebrales  ex  consue-' 
tudine  ad  loca  irritamentis  adfecta  referamus,  de  plurimis  ^ 
quoque  systematis  nervosi  adfectionibus  tamquam  de  pe- 
riphericis judicamus.  Oua  ex  re  oriuntur  phaenomena  illa 
physiologica,  quaeRomberg  signa  exceu trica,  Sachs 
transmutationes  excen  tricas  vocat.  Affectiones 
trunci  nervi  optici  non  in  loco  adfecto,  verum  in  ramulis 
super  tunicam  retinam  extensis  ponuntur.  Nervi  ulnaris  - 
ad  olecranon  compressiones,  aut  ischiadici  in  pelvis  cavi- 
tate vel  in  poplite  irritationes,  non  modo  sensationes  per- 
versas in  locis  primarie  irritatis,  verum  etiam  in  periphe- 
ricis nervorum  eorum  ramulis,  in  nervis  digitorum  manus? 
et  pedis  efficiunt.  Eadem  re  fieri  videtur,  ut  qui  per  am- 
putationem partem  aliquam  amiserunt,  dolores  re  vera  in 
parte  conservata  oriundos  in  parte  amissa  esse  credant. 
Eandem  agnoscere  originem  videntur  dolores  illi,  quos 
aegri  saepe  in  partibus  paralysi  vis  et  motoriae  et  sen- 
sitivae adfectis  sentiunt,  id  quod  anaesthesiam  dolo- 
rosam nonnulli  vocant.  Sensus  formicationis  in  morbis 
medullae  spinalis,  aura  epileptica  in  epilepsia  centrali  et 
peripherica,  aliaque  ejusmodi  symptomata  ad  illam  trans- 
mutationem excentricam  referri  posse  videntur.  Quae  res 
cujus  momenti  sit  in  diagnosi  morborum,  jam  ex  eo  patet, 
quod  lucem  nobis  de  natura  sensationum  subjectiva- 
rum adferre  potest. 

Neque  vero  in  omni  casu  transmutatio  illa  exccntrica 
obtinet.  Frequentissime  observatur  truncis  nervorum  ad- 
tfectis,  rarius  jam,  si  morbus  medullam  spinalem  obsidet, 
rarissime,  si  cerebrum  ipsum  adfectum  est.  Nobilissima 
organismi  pars  minime  ab  aliis  dependet:  quare  si  facul- 
tates intelligentiae  ipsae  laesae  sunt,  nulli  alii  corporis 
parti  sedem  adfectionis  tribuere  possumus  quam  cerebro. 

4)  Phaenomena  nervorum,  quae  nomine  sympathia- 
rum ac  synergiarum  in  conspectum  veniunt,  maximi 

sunt  momenti,  et  quod  diagnosin  el  quod  curationem  mor- 

# 

iborum  attinet.  Sensu  latiore  intelligimus  per  sympathias 
signa  ea,  quae,  etsi  ab  organo  primarie  adfecto  dependent, 
i tamen  non  signa  adfectionis  primaria  sistunt.  Per  systema 
i nervosum  hasce  sympathias  effici  et  experientia  et  ratio 
i docet.  Sed  quales  sint  eae  nervorum  actiones,  in  conten- 
tionem adhuc  vocatur.  Romberg,  Mueller,  Canstatt, 
alii  incitationem  fibrae  unius  alteri  communicari  dicunt  in 
centris  systematis  nervosi.  Quum  enim  fibrae  primitivae 
i nervorum  a peripheria  ad  centra  usque  separatae  una  ab 
altera  decurrant,  transitum  quoque  actionis  nervi  non  nisi 
in  organis  centralibus  locum  habere  posse,  in  cerebro 
! nempe,  in  medulla  spinali  et  quum  ganglia  nervorum  sym- 
pathicorum, in  quibus  coalescunt  fibrae,  multitudinem  orga- 
norum centralium  sistant,  etiam  in  gangliis.  Per  irra- 
diationes et  reflexiones  id  fieri  dicunt.  Primum 
nomen  his  indiderunt  sympathiis,  quibus  actiones  in  ner- 
vos homologos  transeunt,  vel  a sensitivis  in  sensitivos 
(per  consensum)  vel  a motoriis  in  motorios  (motus  ad- 
sociati) ; alterum  nomen  sympathiis,  quibus  adfeclio  nervi 
unius  generis  ad  fibras  alius  systematis  nervosi  transiit, 
- e.  g.  a nervis  Sensitivis  in  motorios,  a nervis  sensuum 

ad  nervos  spinales  vel  etiam  ad  ganglia  vel  cerebrales. 
Extensio  sympathiarum  varia  quidem  in  variis  casibus  esse 
solet,  neque  certis  legibus  definiri  potest;  attamen  dispo- 
sitio quaedam  systematis  varia  in  variis  hominibus  et 
partis  primarie  adfectae  natura  ad  extensionem  sympathia- 
rum alicujus  momenti  esse  videntur.  Irritatio  uteri  alio- 
rumve  organorum  sexualium  facile  bysteriam,  adfectio 
nervorum  abdominalium  hypochondriam,  membranae  muco- 
sae, intestinorum  ac  ventriculi  synergias  nervorum  respi- 
rationis; cutis  externae  reflexiones  in  nervos  musculorum, 
spasmorum  convulsionumque  sub  forma  apparentes  effici- 
tur. Nonnulli  extensiones  synergiarum  legi  cuidam  con- 
tinuitatis subjectas  esse  voluerunt,  ita  ut  actio  nervorum 
facilius  in  nervum  proxime  situm  quam  in  alium  transeat. 
Argumenta  repetita  sunt  ex  eo,  quod  dolores  dentis  ca- 
riosi facile  in  dentes  lateris  oppositi  transeunt,  quod  neu- 
ralgiae saepe  cum  spasmis  ejusdem  partis  incedere  vidi- 
mus, quod  neuralgiae  nervorum  ciliarium  nervos,  qui 
orbitam  circumdant,  primum  in  consensum  trahere  solent 

Tempus,  per  quod  durant  nervorum  irritationes,  et 
ad  extensionem  et  ad  intensionem  sympathiarum  magni 
esse  momenti  videtur.  Prima  enim  et  levis  irritatio  non 

ultra  locum  affectum  propagari  solet,  deinde  permanente 

\ 1 

stimulo  irradiationes  reflexusque  extenduntur  saepe  usque 
ad  convulsiones  universales.  Dolores  vehementes  nervi 
cujusdam  in  tetanum  transire,  vermes,  qui  primum  nonnisi 
dolores  colicos  commovent,  si  per  longius  tempus  perma- 
nent, epilepsiam,  choream  etc.  provocare  possunt. 

Marsball  II a 1 1 sympathias  maximam  pariem  legibus 
vis  nervosae  Ha  11  er  i subjicit,  easque  non  solum  signa 
morbosa  esse,  verum  vires  organismi  ad  vitam  sustentau- 

dam  summe  necessarias  constituere  dicit,  a quibus  omnes 
ingestionis  et  egestionis  functiones  dependeant. 

Ed  de  actionibus  reflexis  doctrina  impugnata  est  a 
Volkmanu,  Nasse,  Arnold(l),  Carus.  Baunt- 
g aer t ner  (2)  maximam  reflexionum  partem  vi  cuidam  ia 
musculis  sitae,  quam  vocat  empsychosin  musculorum, 
attribuit. 

Postquam  phaenomena  physiologica  systematis  ner- 
vorum, quantum  in  me  fuit,  generatim  exposuimus,  ad 
morbosa  illius  systematis  orgauici  Signa,  quibus  neiiroses 
constituuntur,  accedamus. 

Characteres  neurosibus  cujuscunque  generis  commu- 
nes sunt: 

1)  Nervorum  functiones  alienatae  vel  quantitate  (ere- 
tliisrao,  torpore)  vel  qualitate  a normali  statu  aberrantes. 

2)  Sicut  actiones  totius  organismi,  inprimis  vero  ner- 
vorum in  statii  integritatis  Continue  vigere  non  pos- 
sunt, ita  morbosa  quoque  signa  nervorum  typum  quen- 
dam  agnoscunt,  rhythmicum  magis  in  nervis  sympathicis, 
minus  regularem  in  cerebralibus  et  spinalibus.  Etenim 
functiones  vegetativae  a voluntate  minus  quam  animales 
modificari  queunt. 

Quum  systema  organismi  quasi  nobilissimum  intirbo 
corripiatur,  teactiones  corporis  in  causam  nocivam  multa 
reflexionis  irradiationisque  symptomata  adferre  necesse  est. 

Inprimis  alienationes  nervorum  spinalium  cerebra- 
liumque  in  nervis  vasomotorios  reflecti  videmus.  Unde 


(1)  Lehre  v.  d.  Rcflexfunctionen.  Heidelberg,  1842. 

(2)  Handbuch  der  speciell.  Palhologie  u.  Therapie.  3te 
Auflage.  §.  2020. 

fit,  ut  ex  neurosibus  cerebralibus  spinalibusque  conge- 
stiones, febris,  inflammationes,  omnia  denique  mala  syste- 
matis vasorum  saepenumero  nascantur. 

Aetiologia  neurosium  nondum  satis  explorata  est. 
Rarissimis  in  casibus  causae  post  mortem  cultro  anato- 
mico deteguntur.  Tunc  quidem  inventa  sunt  nonnunquam 
signa  congestionis,  inflammationis,  tumores,  exsudationes 
serosae,  lymphaticae,  purulentae,  variae  telae  organicae 
alterationes;  sed  num  illa  causae  an  effectus  morbi, 
systema  humorum  in  sympathiam  trahentis,  exsistant, 
raro  tantum  certiores  fimus. 

Ex  eis,  quae  de  irradiatione  atque  reflexu  actionis 
nervorum  supra  memoravimus,  salis  elucet,  quam  raro 
ex  parte  symptomata  ostendente  de  sede  causarum  con- 
cludere nobis  liceat.  Saepe  convulsiones  totius  systema- 
tis spinalis  suspensae  sunt  ex  causis  nocivis,  in  ventri- 
culo vel  intestinis  vel  utero  vel  quavis  alia  corporis  parte 
haerentibus.  Si  causae  resident  in  cerebro,  systema  spi- 
nale convelli  vel  paralysi  affici  potest:  1)  quum  membra- 
nae organa  nervorum  centralia  circumdantes  irritentur, 
inprimis  si  irritatio  latet  ad  basin  cerebri;  2)  quum  in- 
tumescentia vel  collectio  humorum  in  cerebro  orta  premat 
cum  encephalo  medullam  oblongatam;  3)  quum  cranium 
cum  encephalo  laedatur  per  „ContreCoup,“  ut  Gallici 
ajunt. 

Causa  maxime  disponens  ad  morbos  nervorum  ineun- 
dos in  functionibus  nervorum  ipsorum  sita  esse  videtur. 
Nullum  enim  aliud  systema  organicum  tantopere  expo- 
situm esse  videtur  influxui  rerum  externarum.  Dispositio 
in  genere  aut  hereditaria  aut  acquisita  esse  potest.  Morbi 
nervorum  inveterati  saepe  transeunt  in  infantes,  quin  sta- 

tum  systematis  nervosi  parentum,  qui  exstitit  sub  coito, 

multum  huc  conferre,  medici  quotidie  observant.  Alia 
dispositio  latet  in  aetate,  alia  in  sexu,  alia  in  constitu- 
tione hominum.  Prae  ceteris  stadia  evolutionis  involutio- 
nisque  organismi  magnam  in  eam  rem  vim  exercere  viden- 
tur. Mutatio  circulationis  humorum  in  foetu,  dentitio, 
pubertas,  evolutio  organorum  praestantiorum,  e.  g,  cere- 
bri, medullae  spinalis,  saepe  ab  apoplexia,  eclampsia, 
epilepsia,  chorea  etc.  comitantur.  Stadia  involutionis  ne- 
gativam, ut  ita  dicam,  vim  hic  habere  visa  sunt.  Nam 
procedentibus  annis  neuroses  saepe  disparent. 

Feminae  in  genere  magis  disponuntur  ad  neuroses 
quam  viri. 

Reperiuntur  nonnunquam  homines,  qui  tanta  praediti 
sunt  nervorum  agilitate  ac  receptivitate,  ut  irritatio  vel 
minima  vehementissimos  evocet  neurosium  paroxysmos. 
Habitudine  contrahi  ille  nervorum  status  videtur,  in  eis 
praecipue  organis,  quae  antea  jam  saepe  modum  irrita- 
tionis excesserant,  quare  debilitate  potius  quam  vigore 
actionum  nervorum  reactiones  illae  excitantur. 

In  eodem  etiam  homine  dispositio  variare  videtur 
vario  tempore,  quod  pendere  videtur  a typo  quodam 
intermittente  systemati  nervorum  prae  ceteris  proprio. 
Dum  inter  somnum  functiones  cerebrales  vitam  tamquam 
minimam  agunt,  ideoque  voluntas  nonnisi  parum  influere 
potest  in  functiones  spinales  atque  gangliorum  morbi,  qui 
ex  his  nervis  suspensi  sunt,  vehementissimas  saepe  fa- 
ciunt exacerbationes:  exemplo  sit  asthma  nocturnum,  epi- 
lepsia nocturna,  laryngismus  stridulus,  angina  membra- 
nacea, al. 

Ipsius  anni  temporis,  lunae,  coeli  influxus  in  morbos 

nervorum  adesse  nonnunquatn  videntur.  Typus  lertianm 
quotidianusque,  qui  tempore  veris,  quartanus  qui  autumno 
magis  in  morbis  intermittentibus  observatur,  huc  pertinere 
videtur.  Lunae  influxum  in  neuroses,  etsi  credulitas  ho- 
minum et  animi  superstitiosi  eum  saepe  exaggerarunt, 
tamen  in  nonnullis  hysteriae,  epilepsiae  casibus,  in  som- 
nambulismo, in  neurosibus  per  vermes  evocatis  omnino 
negare  non  licet. 

Nonnulli  de  genio  epidemico  et  endemico  ner- 
voso loquuntur,  qui  organismum  disponat  ad  ineundas 
neuroses. 

Denique  causae  disponentes  psychicae  feruntur.  Nisi  in 
somnum  inciderit,  uiagnurn  imperium  in  nervos  spinales 
exercet  mens  sana;  eadem  vero  ratione  integritas  mentis 
laesa  ad  morbos  totius  systematis  nervosi  disponere  debet. 
Itaque  animi  pathemala  omnia,  intentio  assidua  sensuum 
animique,  studia,  detractio  somni  per  vigilias,  potus  fre- 
quentes spirituosorum,  caffeae,  theae,  prava  educatio  et 
al.  causis  illis  disponentibus  merito  adnumerantur.  Omnes 
fere,  quas  modo  enumeravi,  causas  disponentes,  faventi- 
bus circumstantiis  etiam  occasionales  fieri  possunt.  Nam- 
que quum  agat  una  alterave  causarum  in  nervos  jam  dis- 
positos, paroxysmus  saepe  evocatur.  Ceterum  causis 

occasionalibus  accensentur; 

1)  Omnes,  quae  primario  modo  in  nervos  agunt, 
causae  mechanicae,  chemicae,  dynamicae,  organicae:  huc 
pertinent  tensiones  nervorum,  pressiones,  laesiones  trau- 
maticae, chemicae,  lux  intensiva,  sonus,  calor  vel  frigus, 
electricitas,  inflammationes  vel  desorganisationes  telae 
organicae  etc.  Primum  vero  locum  inter  causas  occasio- 


21 

\ / 

y 

nales  ejus  generis  alterationes  psychicas  tenere  ex  supra 
commemoratis  liquet. 

2)  Adfectiones  cutis  membranarumque  mucosarum, 
saburra,  vermibus,  menstruatione  alterata,  secretionibus 
perversis,  congestione  etc.  effectae.  Secundum  M.  Hali 
et  bae  potentiae  primario  modo  systema  nervosum  adfi- 
ciunt,  si  in  nervos  incidentes,  in  illis  organis  dissipatos 
agunt. 

3)  Humores  et  quantitate  et  qualitate  a statu  normali 
aberrantes.  Hyperaemia  quum  agat  in  nervorum  centra 
vel  peripheriam,  speciem  neurosium  procreare  solet,  quas 
dicunt  neuroses  sanguineas.  Anaemia  et  asthenia, 
qua  nervi  sanguinis  humorumque  aliorum  salubri  influxu 
privantur,  neuroses  sic  dictas  asthenicas  giguunt, 
sub  forma  saepe  irritationis  cum  magno  aegri  discrimine 
incedentes.  In  infantibus  praecipue  debilitatis  morbus  by- 
idrocephalo  acuto  simillimus,  ideoque  hydrocephaloides  a 
M,  Hali  dictus,  item  in  chloroticis  quoque  talis  nervorum 

i status  observatur. 

Dyscrasiac  cujusvis  generis  humorum  functiones 
: systematis  nervorum  vel  impedire  vel  exaltare,  vel  alterare 
I possunt.  Num  forma  dyscrasiarnm  in  formam  Deurosiutn 
iinfluat,  incertum  est.  Novimus  ipsi  mulierem,  quae  post- 
quam  plicam  polonicam  per  aliquod  tempus  tulerat,  eum 
abscidit;  deinde  quibusque  ferme  neurosium  generibus  ob- 
sessa est,  ita  ut  per  totum  annum  paene  quotidie  paro- 
xysmis epilepticis,  hystericis,  neuralgicis,  vomitu  spastico 
corriperetur.  Ex  usu  diaetae  antidyscrasicae  atque  de- 
cocti Zittmanni  melius  se  habet. 

Dyscrasiarum  in  modum  etiam  venena  quaedam,  in 
humorum  circulationem  recepta,  agere  videntur.  At  ca 

quidem  ai:u  Iere  in  alias  nervorum  partes  impelluntur, 
aliasve  neurosium  formas  procreant. 

Opium,  spirituosa,  Belladonna  in  cerebrum,  Hyoscya- 
mus, Acidum  hydrocyanicum,  Ilydrargyron,  Arsenicum  iu 
systema  spinale  et  ganglia,  Strychuinum  in  medullam  spi- 
nalem, ferrum  in  ganglia  praecipue  agere  videntur.  Opium 
sicut,  Spirituosa  Belladonnaque  irritant  cerebrum,  Strycli- 

nintim  convulsiones,  Acidum  hydrocyanicum  paralysin 

\ 

evocant  etc. 

Opiniones  de  causa  neurosium  proxima  semper 
variarunt  secundum  scriptorum  theorias  physiologiae  ner- 
vorum superstructas.  Sic,  qui  rationibus  mechanicis 
suam  de  nervis  physiologiam  condebant,  cum  fibris  elasti- 
cis nervos  comparaverunt,  quae  veluti  chordae  tensae 
vibrationibus  moverentur.  Stahl  ejusque  adseclae  eam 
theoriam  secuti  prae  ceteris  sunt.  Postquam  cultro  ana- 
tomico haec  theoria  refutata  est,  fieri  opinabantur  vibra- 
tiones in  quibusdam  globulis,  ex  quibus  medulla  nervorum 
consisteret.  Neurosium  naturam  ex  anomaliis  tensionum 
illarum  vibrationumve  derivabant.  Medici  vetustissimorum 
temporum,  ipse  Galenus,  post  eum  praeter  multos  alios, 
Fr.  Iloffmann,  Boerbave,  Tissot,  Soemmering 
hypothesin  de  principio  quodam  nervoso  proposuerunt, 
quod  resideret  in  nervis  eorumque  centris,  et  quod  omnes 
actiones  vitales  nervorum  regeret.  Spiritum  id  alii,  alii 
animam  sensitivam,  alii  auram,  alii  fluidum  agens  uervo- 
rum  nuncupaverunt.  Istud  fluidum  moveri  dicunt  in  tubu- 
lis tenuissimis,  ex  quibus  fibrae  primitivae  (secundum 
Ehrenbergii  observationes)  consisterent,  et  pravam 
illius  fluidi  directionem,  vel  acrimoniam,  vel  perversam 

ejus  cura  electricitate  externa  relationem  in  morbis  ner- 
vorum accusant. 

Decursus  neurosium  mox  celerior,  mox  lentior  est. 
Ouum  omnes  fere  morbi  nervorum  certis  paroxysmis,  vel 
regularibus  vel  irregularibus  constituantur,  rarissime  de- 
cursus peracutus  observatur.  Passu  lentiore  incedunt 
morbi  idiopathici  quam  secundarii,  et  ii,  quorum  causae 
tolli  possunt.  Quae  charactere  erelbico  praeditae  sunt, 
rapidiorem,  quam  quae  asthenico,  decursum  habent. 
Princeps  vero  causa  longioris  neurosium  decursus  habi- 
tudo quaedam  ex  saepe  repetitis  paroxysmorum  accessi- 
bus contracta  esse  videtur. 

Combinari  possunt  neuroses  cum  morbis  alius  ge- 
neris. In  neurosibus  idiopathicis  nulla  quidem  materiae 
organicae  immutatio  oculis  subjecta  est:  sed  contrahi  eam 
reflexu  in  nervos  vasomotorios , nutritioni  dicatos,  quotidie 
observatur.  Itaque  princeps  neurosium  combinatio  cum 
processu  ph  logistico,  ejus  que  terminationibus  varia- 
tionibusque esse  debet.  Sic  ex  neuralgia  peripherica, 
epilepsia,  tetano,  hysteria  erysipelas,  encephalitidem, 
myelitidem,  ex  laryngysmo  stridulo  et  ex  tussi  convulsiva 
bronchitidem,  anginam  membranaceam,  morbos,  qui  magno 
cum  discrimine  vitae  incedere  solent,  oriri  videmus.  In 
illis  casibus  ex  neurosibus  sine  materia  scriptores  veteres 
neuroses  cum  materia  fieri  dicebant.  Communicatio  alius 
neurosium  formae  cum  altera  continuitatis  et  reflexus  lege 
fieri  solet.  Primus  casus  obtinet  magis  in  organis  cen- 
tralibus, alter  in  periphericis.  Inprimis  autem  medulla 
spinalis,  facultatis  sensitivae  et  motoriae  sedes  reflectio- 
num  irradiationumque  centrum  de  adfectionibus  aliarum 
systematis  nervosi  partium  participare  debet.  Adfectiones 

medullae  spinalis,  in  principio  inferiorem  modo  ejus  or- 
ifaui  partem  obsidentes,  sensim  sensimque  superiores  parT 
tes  cerebrumque  ipsum  corripiunt,  quod  ip  tetano  saepe 
atque  in  atrophia  medullari  observatur.  Erethismus  ner- 
vorum sensuum  deliria,  maniam,  et  vicp  versa  longior  et 
acutior  mentis  in  res  sensibus  subjectas  intentio  sensuum 
hallucinationes  et  erethismum  provocare  possunt. 

Quae  de  neurosium  crisibus  materialibus  dicta  sunt, 
haiid  satis  confirmata  experientia  videntur.  Si  crises  si- 
gnificant metamorphoses  quasdam  organicas,  neuroses 
quidem  idiopathicae,  quae  cum  nulla  materiae  organipae 
visibili  mutatione  incedunt,  crisibus  terminari  non  viden- 
tur. Sed  is  casus  nonnisi  rarissime  obtinet.  Maxima 
enim  ex  parte  morbos  secundarios  sistunt  neuroses,  ex 
affectionibus  materiae  organicae  humorumque  oriundae. 
Qui  morbi  quum  crisibus  finiuntur,  neuroses  quoque  saepe 
disparent.  Tunc  fortasse  crises  eae  neurosibus  attribu- 
tae sunt,  Saepe  fit,  ut  paroxysmi  neurosium  singuli  cum 
secretione  excretioneque  aucta  incedant  atque  finiantur. 
Sic  neuralgia  nervi  frontalis  ciliarisve  cum  lacrymarum, 
neuralgia  vesicae  urinariae  aut  intestinalis  cum  renum  aut 
alvi  fluxu  copiosiore  terminantur;  bysteria  saepe  cum  in- 
trante menstruatione  disparet. 

Attamen  nuto  secretiones  illae  causae  paroxysmi 
cessantis,  an  reflexus  modo  in  nervos  secretionibus  dica- 
tos sint,  erui  nondum  potuit.  Effectus  secretionum  et 
naturalium  et  artificialium  in  mitigandis  paroxysmis  neu- 
ralgicis, epilepticis  etc.,  revulsioni  potius  adfectionis  in 
alias  partes,  quam  processui  critico  vindicandi  videntur. 
Qui  somnum  in  quibusdam  neurosibus  criticum  phaeno- 
menon vocarunt,  in  eundem  incidisse  errorem  videntur. 

Somnus  enim  est  nihil  nisi  signum  quietis  functionum 
cerebralium;  crises  profecto  nihil  minus , quam  quietem 
functionum  organicarum  significant.  Itaque  somnus,  qui 
intrat  post  insultus  epilepticos  idiopathicos,  in  cerebro 
praecipue  oriundos  nihil  levaminis  adferre  solet. 

Exitus  neurosium  idiopathicarum  in  sanationem  qui» 
dem  plurimis  jn  casibus  cernitur,  sed  lento  passu  proces- 
sus morbosus  ad  finem  accedere  solet,  ut  per  annos,  us» 
que  ad  senectutem,  per  totam  denique  vitam  nonnunquam 
aegri  ueurosibus  vexentur. 

Nonnunquam  evolutionis  atque  involutionis  periodi 
sanitatem  organismo  adferunt  eo,  quod  revolutiones  cor- 
poris universales,  quas  comitari  solent,  sublatam  inter 
systemata  organismi  harmoniam  restituunt.  Sic  eclampsia, 
epilepsia,  chorea  St.  Viti  saepe  temporibus  dentitionis  vel 
pubertatis  tolluntur;  neuroses  aliae,  inprimis  erethicae, 
adpropinquante  senectute  cessare  solent.  In  alios  morbos 
abire  posse  neuroses  jam  supra  commemoravimus.  Mors 
neuroses  idiopathicas,  nisi  partibus  majoris  momenti 
obsessis,  finire  non  solet.  Saepissime  mors  adducitur 
transitu  atque  complicatione  in  morbos  alios. 

Divisiones  neurosium  ab  aliis  auctoribus  alii  ra» 
tioni  superstructae  sunt. 

Marshall  Hali,  ratione  partium  systematis  nervo- 
rum, earumque  principii  actionis  et  causarum  habita,  neu- 
roses admittit  1)  cerebrales,  2)  spinales,  3)  systematis 
nervorum  sympathicorum.  Prima  classis  alterationes  con- 
tinet sensuum,  intelligentiae;  altera  neuroses  nervorum 
incidentium,  ipsorum  organorum  centralium,  nervorum  re- 
flectomotoriorum. 

Schoenlein  duas  classes  neurosium  ^ agnoscit: 

X)  neuroses  somaticas,  2)  psychicas.  Ad  illam  refert 
morbos  intermittentes,  neuralgias  et  neuroses  proprio  sensu 
sic  dictas,  velut  tussim  convulsivam,  varias  asthmatis 
species,  hysteriam,  hypochondriam,  eclampsiam,  epilepsiam; 
neurosibus  psychicis  vindicat  omnes  intelligentiae  raentis- 
que  aberrationes. 

Romberg  ratione  ex  phaenomenis  physiologicis  syste- 
matis nervosi  repetita  statuit;  1)  neuroses  sensibilitatis,  2)mo- 
tilitatis,  3) mentis,  quas logoneuroses  vocat,  4)  trophoneuroses. 

Si  ad  energias  systematis  nervosi  respicimus,  quat- 
tuor invenimus,  ad  quas  reliquae  omnes  reduci  possunt, 
intelligentiae  nempe,  sensibilitatis  sensuumque  motorias, 
trophicas.  Quarum  respectu  habito  Canstatt  distribuit 
neuroses  in  1)  neuroses  intelligentiae,  2)  vis  sensibilitatis 
sensuumque,  3)  vis  motoriae,  4)  vis  nutritionis.  Ouum 
energiae  illae  substratum  quoddam  materiale,  per  quod 
significantur,  habeant,  certaeque  partes  systematis  nervosi 
energiis  certis  respondeant,  cerebrum  nempe  intelligentiae 
sensibusque,  medulla  spinalis  sensibilitati  ac  vi  motoriae, 
systema  gangliorum  nutritioni;  etiam  secundum  substratum 
divisio  neurosium  fieri  potest  in  1)  cerebrales,  2)  spinales, 
3)  systematis  gangliorum. 

Character  neurosium  et  quantitate  et  qualitate  differe 
potest. 

Si  actiones  nervorum  modum  normalem  excedunt,  ere- 
thismum,  neurostheniam  adpellamus;  si  eum  non  attingunt, 
paralysin,  neurastheniam.  Si  qualitate  pervertuntur  nervo- 
rum functiones,  vario  modo  id  fieri  potest,  et  illa  tunc 
phaenomena  in  conspectum  veniunt,  quae  idiosyncrasias 
nominamus,  quibus  fit,  ut  res  externae  aliter  quam  solent 
ia  statu  uormali  in  nervos  agant. 

Quum  eretbismus  praevalet  in  nervis  sensitivis,  al- 
gia  vel  hyperaesthesia  vocatur;  si  in  motoriis,  siri-, 
ctura,  hyperkinesis,  spasmus;  6i  in  trophicis,  con- 
gestio nervosa  vel  erethica,  haemorrhagia  nervosa  ori- 
uutur;  si  in  functionibus  intelligentiae,  hyperaesthesia 
psychica,  delirium,  mania,  hypernoea,  paranoea. 

Si  paralysi  adfectae  sunt  functiones  sensitivae,  anaer- 
sthesia  neurosis  dicitur;  si  motoriae,  paralysis  sensu  stri- 
ctiore, akiuesis,  si  trophicae,  byperacmia  paralytica  cum 
magna  in  decompositionem  humorum  proclivitate  oritur; 
si  inteliigentia  premitur  paralysi,  anaesthesia  psychica, 
fatuitas,  anoea. 

ldiosyncrasiae  psychicae,  vis  sensitivae,  motoriae, 
trophicae  per  se  distinguuntur,  quia  semper  abnormitati 
quautitativae  cuidam  adjunctae  observantur,  neque  erethis- 
mus  vel  debilitas  nervorum,  illaesa  qualitate,  cogitari  pos- 
sunt. Quod  pertinet  ad  originem,  neuroses  dividuntur  in 
idiopathicas  et  secundarias.  Posterioribus  illae  potissimum 
adnumerari  queunt,  quae  dyscrasiis  humorum  vel  venenis, 
Arsenico,  Plumbo,  Hydrargyro,  Secali  cornuto  etc,  exci- 
tantur. 

Prognosis  neurosium  haud  parvis  subjecta  est  diffi- 
cultatibus. In  plurimis  enim  casibus  tenebris  obducuntur 
causae  disponentes  et  causa  proxima.  Ouaedam  neuro- 
sium species  rapidiorem  tenere  decursum  solent  quam 
aliae.  Illis  omnino  accenseri  possunt,  quae  charactere 
erethico;  his,  quae  paralytico  incedunt.  Praeterea  apo- 
plexia, tetanus,  phlogoses  nervorum  rapidius  decurrere  so- 
lent. Quae  centralem  agnoscunt  fontem,  quae  haeredita-* 
riae,  vel  psychicis  laesionibus  productae  sunt,  sanatu 

videntur  difficiliores  quam  periphericae,  acquisitae,  soma- 
ticae. Etsi  neuroses  ipsae  per  se  non  lethalps  sunt, 
morbi  tamen,  in  quos  exeunt  vel  quibuscum  conjungun- 
tur, qd  mortem  saepius  dqcere  possunt. 

ISatus  sum  ego  Cdrolus  Luclovicus  Rothe  Postam- 
pii  die  XXmo.  Februarii  anno  MDCCCXVI  patre  Lu- 
dovico  Rothe,  matre  Caecilia  e gente  ToIIim 
Confessioni  addictus  sum  evangelicae*  Anno  Vmo.  ae- 
tatis meae,  quum  pater  vita  decederet,  avunculus  meus 
Tollin  me  meosque  fratres  sororesque  in  locum  libero- 
rum accepit  Primis  literarum  rudimentis  imbutus  sum  iti 
gymnasii  Postampiensis  classe  sexta  aliisque  patriae 
urbis  scholis.  Quindecimum  annum  quum  nactus  sim, 
parentes  mei  hortulano  cuidam  regio  me  tradiderunt  Sed 
quinque  annorum  experientia  edoctus  me  neque  ingenio 
neque  corpore  nullo  modo  negotio  illi  satisfacturum,  lite- 
ris me  dare  incepi  et  autumno  a MDCCCXXXVII  Gry- 
pbiam  petii  medicinam  et  chirurgiam  culturus.  Per  annum 
unum  et  dimidium  ibi  audivi:  111.  Hornschuch  de  hi* 


storia  naturali  et  de  botanice;  II).  Huenefeld  de  chemia 
experimentali;  111.  Schulze  de  anatomia  generali  et  spe- 
ciali,  de  osteologia  et  syndescnologia,  et  de  physiologia} 
Cei.  Laurer  de  osteologia  et  syndesmologia;  III.  Sei- 
fert  de  pathologia  generali,  semiotice,  materia  medica, 
de  arte  formulas  rite  concinnandi  et  de  arte  fascias  rite 
alligandi;  111.  Bernd  de  pathologia  et  therapia  speciali; 
Ceh  Kneip  de  chirurgia  generali  et  speciali,  deakiurgia,  de 
morbis  oculi  et  de  fracturis  luxationibusque  ossium.  In 
cadaveribus  rite  secandis  duces  mihi  fuere  111.  Schulze 
et  Cei.  Laurer. 

Tunc  Berolinum  me  contuli,  ibique  primum  in  insti- 
tuto medico  chirurgico,  dein,  maturitatis  examine  felici 
cum  eventu  superato,  civibus  academiae  adscriptus  sum. 

, Ibi  hisce  interfui  lectionibus:  III.  Mitscherlich  de  che- 
mia experimentali;  111.  Lichtenstein  de  zoologia;  111. 
Trendelehbiirg  de  logice  et  metaphysice;  111.  Steffens 
de  psychologia;  Cei.  Do  ve  de  physice  experimentali; 
111.  Mueller  de  anatomia  pathologica;  III.  Busch  de 
arte  obstetrica;  111.  Wagner  de  politia  medica;  prae- 
terea clinicis  medicis  Cei.  Truestedt,  Cei.  BareZ,  Cei. 
Wolff,  Cei.  Roinherg,  III.  Wagner;  chirurgicis  Beat. 
Rust,  III.  Juengken,  et  obstetricio  III.  Busch. 

Ouibus  onmibus  viris,  optime  de  me  meritis  maxi- 
mas,  quas  possum,  gratias  habere  nunquam  desinam. 

Jam  vero  tentaminibus  et  philosophico  et  medico  rite 
superatis,  nec  non  examine  rigoroso  coram  gratioso  me- 
dicorum ordine  absoluto,  spero  fore,  ut  dissertatione  the- 
sibusque publice  defensis,  summi  in  medicina  et  chirurgia 

honores  in  me  conferantur. 

1.  Somnus,  qui  sequi  solet  paroxysmos  epilepticos,  cti- 


sis  vocari  non  potest. 

2.  Scarificatio  gingivae  sub  dentitione  difficili  rejicienda 
^non  est* 

8.  Generatio  aequivoca  omnino  neganda  esse  non  vi- 
detur* 

1 

4 Membrana  quae  secernat  icborem  in  ulceribus  non 
exstat*  ' 


